เคยเป็นร้านดังในพันทิปมาก่อน เห็นว่าอยู่แถวบ้าน ก็เลยจดไว้ในลิสต์ว่า ต้องไปลองให้ได้

วันนี้ได้ไปแถวนั้นพอดี ไปถึงร้านตอน 11โมง ร้านโล่ง มีลูกค้าอยู่คนนึง เลยตรงเข้าไปลองเลย

" เอาข้าวราดกระเพราปูจานนึง ห่อกลับบ้านค่ะ " เค้าสั่งเอง
" หนูรู้ราคาไม๊ ป้าขอถามนะ ป้ากลัวมีเรื่องอีก " คุณป้าเจ้าของร้านถามมา
" ป้าขายยังไงหรอคะ " ขอถามอีกที เพื่อความแน่ใจ
" กระเพราปูราดข้าว ป้าขาย 150บาท ถ้าเป็นกับข้าว ป้าขาย 200บาท ถ้าหอยจ้อป้าขายแพงหน่อย 4ลูก 100บาท แต่ป้าทำเอง ห่อเอง ใส่ปูแบบนี้เต็มๆเลยนะ " ป้าพูดไป ก็หยิบถาดใส่ปูมาให้ดู
" งั้นหนูขอ กระเพราปูเป็นกับข้าว ห่อกลับบ้านที่นึงค่ะ ขอรสจัดๆเลยนะคะ " สรุป สั่งแบบนี้แทน

แล้วป้าแกก็หยิบปูแบ่งใส่จาน เลยขอป้าแกถ่ายรูปที่แบ่งปูออกมา ซึ่งส่วนตัว คิดว่ามันเยอะมากนะ สำหรับราคา 200บาท แล้วป้าแกก็เตรียมเครื่องผัดไป เราเลยมานั่งถ่ายเมนูร้านไว้ศึกษาว่า มีอะไรแปลกๆน่าลองไม๊ 

ระหว่างนั่งถ่ายเมนูอยู่ ป้าแกเดินมา พร้อมกับส้อมเสียบหอยจ้อที่เพิ่งทอดเสร็จ แล้วยื่นมาที่ปากเค้า คุณป้าบอกว่า อะๆชิมดูๆๆ นี่ป้าทำเองเลยนะ ปูเนื้อๆเน้นๆ แล้วป้าก็ให้อ้าปาก ป้อนให้ถึงปากกันเลยจ้า เราก็อ้าปากชิมแบบงง หอยจ้อป้าอร่อยจริงๆนะ ปูเป็นปูจริงๆ ป้ามีจิ้มน้ำจิ้มบ๊วยมาให้ด้วย ลาภปากไป ได้ชิมหอยจ้ออร่อยๆฟรีๆด้วยยยย ^^

พอคุณป้าทำกระเพราเสร็จ ก็จ่ายไป 200บาท คุณป้าบอกว่า ต้องกินตอนร้อนๆเลยนะ ถึงจะอร่อย  เราก็เลยรีบขึ้นพี่วินกลับบ้านมาลองดูปริมาณ มาลองทานกันเลย 

ปริมาณสำหรับเรา กับราคา 200บาท เราให้คะเนนเต็มไปเลย 10 เต็ม 10 สำหรับเรา เราว่ามันเยอะมากเลยนะ ปูเป็นปู มาเป็นชิ้นๆ ไม่ใช่เศษๆเลย ส่วนรสชาติ ตามมาตราฐานความอร่อยของผัดกระเพราค่ะ แซ่บรสจัดทานแล้วแสบปากตามที่สั่งไว้เลย แต่แอบอยากได้กระเพราเยอะๆกว่านี้ ไว้ครั้งหน้าจะลองสั่งอย่างอื่นดูบ้าง แล้วจะถ่ายรูปมาอวดอีกน้า ^^

